Pearl Jam

Οι Pearl Jam είναι αμερικάνικο ροκ συγκρότημα το οποίο δημιουργήθηκε στο Σιάτλ το 1990, μετά την διάλυση των Mother Love Bone. Αποτέλεσαν ένα από τα σημαντικότερα ονόματα του κινήματος του grunge και έχουν πουλήσει περισσότερα από εξήντα εκατομμύρια άλμπουμ σε όλο τον κόσμο.

Βιογραφία
Οι Pearl Jam σχηματίστηκαν μετά την διάλυση των Mother Love Bone, από τον κιθαρίστα Στόουν Γκόσαρντ και τον μπασίστα Τζεφ Άμεντ, οι οποίοι ενέταξαν στην σύνθεση του συγκροτήματος τον κιθαρίστα Μάικ ΜακΓκρίντι και ηχογράφησαν το πρώτο τους ντέμο με τον Ματ Κάμερον των Soundgarden στα τύμπανα. Το ντέμο έφθασε στα χέρια του τραγουδιστή Έντι Βέντερ, ο οποίος έγινε μέλος του συγκροτήματος και ηχογράφησε τα φωνητικά του ντέμο. Αμέσως μετά, τα τύμπανα ανέλαβε ο Ντέιβ Κρούσεν ολοκληρώνοντας την αρχική σύνθεση των Pearl Jam.

Το συγκρότημα ηχογράφησε τον δίσκο "Ten" στις αρχές του 1991, ο οποίος κυκλοφόρησε τον Αύγουστο του ίδιου έτους ανεβαίνοντας στην δεύτερη θέση του Billboard και έχει πλέον βραβευθεί ως 13 φορές πλατινένιος. Μετά την κυκλοφορία του ντεμπούτου τους, ο Κρούσεν αντικαταστάθηκε από τον Ντέιβ Αμπρουζέζι. Το κοινό του συγκροτήματος συνέχισε να μεγαλώνει, ιδιαίτερα μετά τα επιτυχημένα σινγκλ "Jeremy", "Evenflow" και "Alive", το πρώτο εκ των οποίων έγινε χρυσό, ενώ κατά την περιοδεία για την προώθηση του άλμπουμ έπαιξαν σε μεγάλα φεστιβάλ όπως το "Lollapalooza".

Παρά την αυξανόμενη επιτυχία τους, οι Pearl Jam αρνούνταν να συμβιβαστούν με τις απαιτήσεις της μουσικής βιομηχανίας, με αποτέλεσμα με τον δεύτερο τους δίσκο με τίτλο "Vs." να μην κυκλοφορήσουν βίντεο κλιπ για τα τέσσερα σινγκλ του άλμπουμ. Παρ' όλα αυτά, το άλμπουμ σκαρφάλωσε στην κορυφή του Billboard και υπήρξε άλλη μία πολυπλατινένια επιτυχία, πουλώντας σχεδόν ένα εκατομμύριο αντίτυπα κατά την πρώτη εβδομάδα κυκλοφορίας του. Κατά την περιοδεία για την προώθηση του, το συγκρότημα εμφανίζονταν σε μικρότερους χώρους σε σχέση με τα στάδια τα οποία θα μπορούσαν να γεμίζουν.

Το καλοκαίρι του 1994, ακύρωσαν την προγραμματισμένη περιοδεία τους, αιτιολογώντας την κίνηση αυτή με το γεγονός ότι δεν μπορούσαν να κρατήσουν τις τιμές κάτω των 20 δολαρίων λόγω της πίεσης που δέχονταν οι διοργανωτές από το Ticketmaster για υψηλότερες τιμές. Οι Peal Jam οδηγήθηκαν στο δικαστήριο με την συγκεκριμένη εταιρεία, κατηγορώντας την για αθέμιτες εμπορικές πρακτικές και παράλληλα, ηχογράφησαν το τρίτο τους άλμπουμ, μετά την ολοκλήρωση του οποίου αντικατέστησαν τον Αμπρουζέζι με τον πρώην ντράμερ των Red Hot Chili Peppers και των Eleven, Τζακ Άιρονς.Lukin : Drummer History - Jack Irons

Το "Vitalogy" κυκλοφόρησε στα τέλη του 1994 και τις πρώτες δύο εβδομάδες ήταν διαθέσιμο μόνο σε περιορισμένο αριθμό δίσκων βινυλίου.Pearl Jam - Vitalogy (Vinyl, LP, Album) at Discogs Παρά το συγκεκριμένο γεγονός, κατάφερε να μπει στο αμερικάνικο Top-60, σκαρφαλώνοντας στο # 1 μετά την κυκλοφορία του σε CD και κασέτα. Πλέον, έχει γίνει πενταπλά πλατινένιο.

Το 1995, το συγκρότημα έχασε την μάχη με το Ticketmaster και στις αρχές της χρονιάς ηχογράφησαν ένα άλμπουμ με τον Νηλ Γιανγκ με τίτλο "Mirror Ball", υπό το όνομα του Γιανγκ, λόγω νομικών επιπλοκών στην περίπτωση που αναφέρονταν το όνομα των Pearl Jam στο εξώφυλλο.

Στα τέλη του 1996, το συγκρότημα κυκλοφόρησε τον τέταρτο δίσκο του, "No Code", ο οποίος ανέβηκε στην κορυφή των αμερικάνικων τσαρτ, παρά την απογοήτευση που προκάλεσε στους φανατικούς οπαδούς του σχήματος ο πειραματισμός τους να δημιουργήσουν ένα αμάλγαμα ροκ και Worldbeat ήχων.Pearl Jam Is Tired of the Pearl Jam Sound Η διστακτικότητα τους να περάσουν μεγάλα χρονικά διαστήματα περιοδεύοντας για τον δίσκο, οδήγησε σε πτώση των πωλήσεων τους, αφού το "No Code" έγινε πλατινένιο αλλά δεν κατάφερε να φθάσει σε δεύτερη βράβευση.Ten Past Ten (archive on web site Five Horizons)

Το συγκρότημα πέρασε το μεγαλύτερο μέρος του 1997 δουλεύοντας πάνω σε νέο υλικό, ολοκληρώνοντας το "Yield", το οποίο κυκλοφόρησε τον Φεβρουάριο του 1998, αλλά παρά το ότι το φανατικό τους κοινό βοήθησε τον δίσκο να σκαρφαλώσει στο # 2 στις Ηνωμένες Πολιτείες, σύντομα έπεσε εκτός καταλόγου επιτυχιών. Το συγκρότημα πραγματοποίησε μία μεγάλη περιοδεία, παίζοντας σε μεγάλα στάδια και ηχογραφώντας το άλμπουμ "Live on Two Legs", στο οποίο τα τύμπανα παίζει ο Ματ Κάμερον λόγω προβλημάτων υγείας του Άιρονς.Pearl Jam - Live On Two Legs at Discogs Λίγο αργότερα, ανακοινώθηκε η επίσημη αντικατάσταση του ντράμερ από τον Κάμερον.

Το 1999, γνώρισαν μεγάλη επιτυχία με το χρυσό σινγκλ "Last Kiss", το οποίο έφθασε στο # 2 του Billboard Hot-100, για να επιστρέψουν την επόμενη χρονιά με το άλμπουμ "Binaural".Pearl Jam's 'Binaural' ear-marked by unusual sound mixing Κατά την περιοδεία για την προώθηση του δίσκου, όλες τους οι εμφανίσεις ηχογραφήθηκαν με σκοπό να αποφευχθούν οι παράνομες ηχογραφήσεις και κυκλοφόρησαν μέσω του fan club τους σε 72 διπλά CD.Five Live Sets Drive Pearl Jam Home

Το 2002, κυκλοφόρησαν το "Riot Act", πειραματιζόμενοι με το Art Rock και τέσσερα χρόνια αργότερα κυκλοφόρησε το ομώνυμο άλμπουμ τους, το οποίο ανέβηκε στην δεύτερη θέση του Billboard και έγινε χρυσό.A charged-up Pearl Jam is really into its daring new 'Riot Act' Η δισκογραφική τους εταιρεία προχώρησε σε μία σειρά επανεκδόσεων με την εικοστή επέτειο του συγκροτήματος να πλησιάζει, ξεκινώντας με μία ειδική έκδοση του "Ten".

Ο ένατος τους δίσκος με τίτλο "Backspacer" κυκλοφόρησε στις 20 Σεπτεμβρίου 2009 ανεβάζοντας τους Pearl Jam στο # 1 της πατρίδας τους για πρώτη φορά μετά το 1996.Pearl Jam Scores First No. 1 On Billboard 200 In 13 Years Το συγκρότημα προώθησε το άλμπουμ με μία εκτεταμένη περιοδεία, μετά από την οποία έκανε την εμφάνιση του το ζωντανά ηχογραφημένο "Live on Ten Legs", μία συλλογή κομματιών από συναυλίες τους από το 2003 μέχρι και το 2010.

Το συγκρότημα επέστρεψε στο στούντιο με παραγωγό τον Μπρένταν Ο'Μπράιεν, ηχογραφώντας το "Lightning Bolt", το οποίο κυκλοφόρησε το 2013 μαζί με τον σινγκλ "Mind Your Manners". Ένας πιο σκοτεινός δίσκος, με μεγαλύτερα σε διάρκεια κομμάτια, συνδύαζε τις επιρροές τους από την punk μουσική, όπως και art rock συγκροτήματα όπως οι Pink Floyd. Το άλμπουμ σκαρφάλωσε στο # 1 στις Ηνωμένες Πολιτείες, όντας ο πέμπτος τους δίσκος που καταφέρνει αυτή την διάκριση.Pearl Jam Earns Fifth No. 1 Album On Billboard 200

Δισκογραφία
Στούντιο ηχογραφήσεις
ΈτοςΆλμπουμΗΠΑPearl Jam | Awards | AllMusicΑυστραλίαaustralian-charts.com - Discography Pearl JamΝέα ΖηλανδίαΝορβηγίαnorwegiancharts.com - Discography Pearl JamΑυστρίαDiscographie Pearl Jam - austriancharts.atΑγγλίαPEARL JAM | Official Charts CompanyΒράβευσηRIAA Gold and Platinum 1991   Ten    2  11  3  8  31  18  13 x πλατινένιος 1993   Vs.    1  1  1  1  7  2  7 x πλατινένιος 1994   Vitalogy     1  1  1  7  7  4  5 x πλατινένιος 1996   No Code   1  1  1  3  3  3  Πλατινένιος 1998   Yield    2  1  1  1  4  7  Πλατινένιος 2000   Binaural    2  1  1  2  8  5  Χρυσός 2002   Riot Act     5  1  2  3  24  34  Χρυσός 2006   Pearl Jam   2  2  2  4  3  5  Χρυσός 2009   Backspacer   1  1  1  4  3  6  Χρυσός 2013   Lightning Bolt   1  1  2  2  3  2   2020   Gigaton         2024Dark Matter

Ζωντανές ηχογραφήσεις
 Live on Two Legs (1998)
 Live at Benaroya Hall (2004)
 Live in NYC 12/31/92 (2006)
 Live at Easy Street (2006)
 Live at the Gorge 05/06 (2007)
 Live at Lollapalooza 2007 (2007)
 Live on Ten Legs (2011)
 9.11.2011 Toronto, Canada (2011)Συλλογές
 Lost Dogs (2003)
 Rearviewmirror (Greatest Hits 1991–2003) (2004)
 Pearl Jam Twenty (2011)

Παραπομπές

Πηγές
 Pearl Jam | Biography | AllMusic
 Pearl Jam Biography | Rolling Stone
 Pearl Jam Discography at Discogs

Κατηγορία:Βραβευμένοι με Grammy
Κατηγορία:Hard rock συγκροτήματα από Ουάσινγκτον (πολιτεία)
Κατηγορία:Μουσικά συγκροτήματα από το Σιάτλ